סוזן סרנדון

סוזן אביגייל סרנדון (באנגלית: Susan Abigail Sarandon; נולדה ב-4 באוקטובר 1946) היא שחקנית קולנוע אמריקאית, זוכת פרס האוסקר ופרס באפט"א ופעילה חברתית ופוליטית למען קידום זכויות אדם. בשנת 1999 היא מונתה לשגרירת רצון טוב מטעם יוניצ"ף, והיא אף זכתה בפרס על פעילותה ההומניטרית למיגור הרעב בשנת 2006. תחילת הקריירה של סרנדון החלה בסרט "ג'ו" (1970) ובאופרת הסבון "A World Apart". ב-1975 היא הופיעה בסרט הפולחן "מופע הקולנוע של רוקי". היא הייתה מועמדת לפרס האוסקר לשחקנית הטובה ביותר על תפקידיה בסרטים "אטלנטיק סיטי" (1980), "תלמה ולואיז" (1991), "השמן של לורנצו" (1992) ו"הלקוח" (1994), היא זכתה בפרס על משחקה בסרט "גבר מת מהלך" (1995). בנוסף, היא זכתה בפרס באפט"א על תפקידה בסרט "הלקוח" ובפרס גילדת שחקני המסך על תפקידה בסרט "גבר מת מהלך". סרנדון החלה את דרכה בברודוויי במחזה "An Evening with Richard Nixon" ‏(1972). היא הייתה מועמדת לפרס דרמה דסק (Drama Desk) על תפקידיה במחזות האוף ברודוויי "A Coupla White Chicks Sitting Around Talking" ‏(1979) ו-"Extremities" ‏(1982). היא חזרה לתיאטרון בשנת 2009 בחידוש של "המלך עומד למות". סרנדון הייתה מועמדת ארבע פעמים לפרס אמי, בין היתר על תפקידיה בסדרות הטלוויזיה "חברים" ו"מלקולם באמצע" ובסרטי הטלוויזיה "Bernard and Doris" ‏(2006) ו"You Don't Know Jack"‏ (2010). היא שיחקה גם בסרטים "ילדה יפה" (1978), "הרעב" (1983), "המכשפות מאיסטוויק" (1987), "מעריצה צמודה" (1988), "כשגבר אוהב אישה" (1990), "נשים קטנות" (1994), "אמא חורגת" (1998), "איגבי" (2002), "מכושפת" (2007), "מבט מגן עדן" (2009), "עסקה מגונה" (2012) ו"תמי" (2014). נולדה בשם סוזן אביגייל טומלין בניו יורק, גדלה במשפחה קתולית גדולה בת 9 ילדים. בתום לימודיה התיכוניים למדה משחק באוניברסיטה קתולית בוושינגטון הבירה. ב-1969 הלכה לאודישן לתפקיד הראשי בסרט "ג'ו", עם בעלה, כריס סרנדון. היא אומנם לא נבחרה לתפקיד, אך גילמה תפקיד משמעותי בסרט, כבתו ההיפית של איש עסקים בכיר הנעדרת מן הבית. סרנדון לא ניצלה את הצלחת סרטה הראשון, ובהמשך הופיעה בכמה סרטי טלוויזיה זניחים עד אשר הגיעה תפקידה המשמעותי הראשון, בקומדיה השנונה ועתירת התשבחות של בילי ויילדר, "כותרת ראשית" (1974). בסרט היא גילמה את התפקיד הנשי הראשי, לצד שני השחקנים הגדולים ג'ק למון ווולטר מתאו. שנה אחר כך הופיעה על מסכי הקולנוע בדרמה של ג'ורג' רוי היל "ואלדו פפר הגדול" לצד רוברט רדפורד ובסרט הפולחן "מופע הקולנוע של רוקי", בה גילמה את ג'נט וייס. מכאן הייתה סרנדון לכוכבת גדולה בהוליווד, והופיעה בסרטים כמו "אטלנטיק סיטי" (מועמדות ראשונה לפרס האוסקר, 1980), "המכשפות מאיסטוויק" ו"מעריצה צמודה" (שניהם מ-1986). ב-1991 היא כיכבה בתפקידה הידוע מכל, בסרט הפולחן של רידלי סקוט "תלמה ולואיז". היא גילמה את לואיז, מלצרית בשנות הארבעים לחייה, היוצאת למסע פרוע ברחבי ארצות הברית יחד עם חברתה תלמה (ג'ינה דייוויס). על תפקידה זה היא קיבלה מועמדות שנייה לפרס האוסקר. שנה אחר כך קיבלה מועמדות נוספת לפרס, על תפקידה בדרמה הרפואית "השמן של לורנצו", כמו גם על "הלקוח". אולם היא זכתה לבסוף בפרס האוסקר ב-1996 על תפקידה כנזירה המפתחת מערכת יחסים עם אסיר נידון למוות בסרט "גבר מת מהלך". את הסרט ביים בן זוגה, טים רובינס, אך את תפקיד הנידון למוות נתן לשון פן. בשנת 2017 משתתפת בסדרת האנתולוגית "אויבות", ש נוצרה ונכתבה על ידי ראיין מרפי, לצידה של ג'סיקה לאנג כבת דמותה של בטי דייוויס. היא הייתה קריינית בסרט "מדריך השורד לבתי כלא". תפקידיה לאחר הזכייה באוסקר היו לרוב בסרטים קטנים. היו לה הופעות אורח טלוויזיוניות במספר סדרות, בהן "חברים" ו"מלקולם באמצע", עליהן קיבלה מועמדות לפרס אמי בשנים 2001–2002, בקטגוריית הופעת האורח הטובה ביותר. בראשית שנות האלפיים עשתה מעין קאמבק כשהופיעה בסרטים "מייל לאורך הירח", "לא דופקות חשבון", "הנרקוד?", "אלפי" ו"אליזבט טאון". בנוסף, הופיעה סרנדון ב-2003 בתשדיר שירות התומך בזכויות ההומואים והלסביות. שנתיים אחר כך היא הנחתה במופע הגרנדיוזי לייב 8 באדינבורו, סקוטלנד וכמו כן השתתפה בטקס הפתיחה של אולימפיאדת החורף טורינו 2006, כשהיא נושאת בידה את הדגל האולימפי לצד השחקנית סופיה לורן, הסופרת איזבל איינדה וספורטאיות עבר זוכות מדליות אולימפיות. באוקטובר 2023, סרנדון, יחד עם עוד קבוצה של 54 אמנים ואישים בתעשיית הבידור חתמה על מכתב פתוח לנשיא ג'ו ביידן. חותמי המכתב מבקשים מהנשיא ביידן לקרוא להפסקת אש בעזה ובישראל. המכתב מדגיש את המשבר ההומניטרי בעזה, נטען שם כי אזלו לתושבים אספקה חיונית כמו מזון, מים, חשמל ותרופות. למעט הבקשה לשחרור בטוח של בני הערובה אין במכתב התייחסות לכאב ולנזק שנגרם לתושבי ישראל בכלל ולישובים הסמוכים לעזה בפרט. בנובמבר השתתפה בהפגנה פרו-פלסטינית שנערכה האחרון בניו יורק, טענה שישראל מבצעת "פשעי מלחמה" - ואמרה כי מעשי הטבח שביצע ארגון הטרור חמאס ב-7 באוקטובר בוצעו "עקב מה שעשו לעם הפלסטיני 75 שנה" וגם אמרה "יש הרבה מאוד שמפחדים להיות יהודים בזמנים האלה, ומקבלים טעימה לאיך זה מרגיש להיות מוסלמי בארצות הברית". בעקבות אמירותיה על ישראל הודיעה סוכנות השחקנים שייצגה אותה כי היא מפסיקה לייצגה. בדצמבר 2023, סרנדון פרסמה התנצלות באינסטגרם על הצהרתה והודתה שהניסוח שלה היה "טעות איומה". על סט הסרט "מעריצה צמודה", הכירה את טים רובינס שכיכב לצידה; איתו הייתה במערכת יחסים מ-1986 ועד 2009 ולהם שני בנים משותפים, ג'ק ומיילס, גם הוא שחקן. לסרנדון גם בת מתקופת יחסיה עם הבמאי האיטלקי פרנק אמורי באמצע שנות ה-80 - השחקנית אווה אמורי. מדיה וקבצים בנושא סוזן סרנדון בוויקישיתוף אתר האינטרנט הרשמי של סוזן סרנדון סוזן סרנדון, ברשת החברתית פייסבוק סוזן סרנדון, ברשת החברתית אקס (טוויטר) סוזן סרנדון, ברשת החברתית אינסטגרם סוזן סרנדון, ברשת החברתית Goodreads סוזן סרנדון, במסד הנתונים הקולנועיים IMDb (באנגלית) סוזן סרנדון, באתר "אידיבי", מאגר הידע העברי לקולנוע ישראלי ועולמי סוזן סרנדון, באתר AllMovie (באנגלית) סוזן סרנדון, באתר Rotten Tomatoes (באנגלית) סוזן סרנדון, באתר Box Office Mojo (באנגלית) סוזן סרנדון, באתר Metacritic (באנגלית) סוזן סרנדון, במסד הנתונים הקולנועיים KinoPoisk (ברוסית) סוזן סרנדון, באתר אפל מיוזיק (באנגלית) סוזן סרנדון, באתר ספוטיפיי סוזן סרנדון, באתר Last.fm (באנגלית) סוזן סרנדון, באתר AllMusic (באנגלית) סוזן סרנדון, באתר MusicBrainz (באנגלית) סוזן סרנדון, באתר דיזר סוזן סרנדון, באתר Yandex.Music (ברוסית) סוזן סרנדון, באתר Discogs (באנגלית) סוזן סרנדון, באתר Songkick (באנגלית) סוזן סרנדון, באתר Genius סוזן סרנדון, באתר SecondHandSongs סוזן סרנדון, באתר אמזון מיוזיק The Movie Times CelebrityWonder.com מיכל הניג, הזרקור: סוזן סרנדון, באתר nrg‏, 5 בנובמבר 2009 לירון סיני, סוזן סרנדון: "נשים חזקות מניעות את העולם", באתר ynet, 21 בספטמבר 2012 אורי קליין, מופע הקולנוע של סוזן סרנדון, באתר הארץ, 9 באפריל 2013 מיכל ישראלי, סוזן סרנדון לא מפחדת משערוריות סקס, באתר את, 1 במאי 2016 דודי כספי, משחקת אותה, באתר ישראל היום, 27 באפריל 2017 סוזן סרנדון, באתר אנציקלופדיה בריטניקה (באנגלית) J. Kim Murphy, Joaquin Phoenix, Cate Blanchett and More Stars Demand Joe Biden Call for Israel-Gaza Ceasefire: ‘Compassion Must Prevail’, Variety, ‏2023-10-20 (באנגלית אמריקאית) סוזן סרנדון: "המתקפה ב-7 באוקטובר - עקב מה שעשו לעם הפלסטיני 75 שנה", באתר ynet, 14 בנובמבר 2023 בעקבות אמירותיה המקוממות על ישראל: סוכנות השחקנים של סוזן סרנדון עזבה אותה, באתר ynet, 21 בנובמבר 2023 נועם כהן, ‏"טעות איומה": סוזן סרנדון מתנצלת על ההתבטאות נגד יהודים, באתר ‏מאקו‏, 2 בדצמבר 2023 נעמה שפי, לימינו של הדוצ'ה | "אהובתו היהודייה של מוסוליני", באתר הארץ, 9 בספטמבר 2009